 Laakiinse, Ninka markhaati been ah furaa waxa lagala noqon jiray kalsoonidiisa iyo xeer-beegtinimadiisa, waxaana la odhan jiray Ninkaasi xaajo qaad ma aha, oo macnaheedu uu yahay ninkaasi war-gal ma aha, oo looga qaateen ma aha, waxaana raaci jirtay ninka ay maalintaasi ka xumaatay jareexo iyo naanays aan abidkii ka hadhin, waana ta la yidhaahdo Gole saymo, hoos-waliba hadalkiisa leh, golaha madhnaan lagagama tago, waayo golaha ama ceeb ayaad kaga tagtaa ama ragganimo ayaad kaga tagtaa. 